ચાલુ વર્ષે અપૂરતા વરસાદથી ગીરનાં જંગલ અને ગ્રામ્ય પંથકમાં ભરાતા કુદરતી પાણીનાં સ્ત્રોત ભરાયા ન હોય છુટા વિચરતા વન્યપ્રાણીઓ અને દુધાળા માલઢોર પાણી માટે આમથી તેમ ભટકતા હોય પાણીની તરસ છીપાવવા પાણીની શોધમાં નીકળેલી એક સિંહણ તાલાળાનાં ઉમરેઠી ગામે સ્થિત હીરણ-૨ જળાશયનાં પાણી સુધી પાણી પીવા પહોંચી અને અકસ્માતે ડેમનાં પાણીમાં ડુબી જવાથી સિંહણનું મોત થયેલ. પાણીમાં રહેલ સિંહણનો મૃતદેહ આજે સવારે ડેમનાં કાંઠે જોવા મળતા સિંચાઇ વિભાગ-પોલીસ અને વનવિભાગનો કાફલો રેસ્ક્યુ ટીમ સાથે હીરણ-૨ ડેમનાં પટ્ટમાં દોડી ગયો હતો.